Olympiatoppen

Olympiatoppen er et organ under Norges idrettsforbund og olympiske og paralympiske komité med ansvar for å utvikle norsk toppidrett. Olympiatoppen ble etablert i 1989.

 Organisasjon 

 Sentralt 
Olympiatoppen er plassert på Toppidrettssenteret mellom Norges idrettshøgskole og Sognsvann.

Det finnes en egen utviklingsavdeling som arbeider for den tilretteleggingen og den praktiske gjennomføringen for det norske laget ved olympiske leker. I tillegg håndterer de ulike prosjekter som er ment å utvikle organisasjonen.

Olympiatoppen har også en egen forsknings- og utviklingssavdeling. Den har som mål å holde norsk toppidrett i forkant når det gjelder kunnskap og teknologi.

 Ledere 
Olympiatoppens øverste sjef har tittelen toppidrettssjef, og ansettes på åremål for fire år av gangen.

 1991–2013: Bjørge Stensbøl75 års omtale i Aftenposten 30. november 2022
 2010–2013: Jarle Aambø
 2014–2018: Tore Øvrebø
 2018–2022: Tore Øvrebø
 2022–2026: Tore Øvrebø

 Regionale avdelinger 
Olympiatoppen har regionale avdelinger med fagressurser som skal bidra til å utvikle toppidretten i Norge. Per 2026 finnes følgende regionale avdelinger: 
Olympiatoppen Innlandet – holder til ved Høgskolen i Lillehammer
Olympiatoppen Midt-Norge – ligger i Toppidrettssenteret i Granåsen i Trondheim
Olympiatoppen Nord – har lokaler ved Alfheim stadion i Tromsø
Olympiatoppen Sør – holder til i Gimlemoen i Kristiansand
Olympiatoppen Sørvest-Norge
Olympiatoppen Vest – holder til i Idrettens Hus ved Brann stadion i Bergen
Olympiatoppen Østlandet
 Historikk 

 Coacher 
Et sentralt grep ved Olympiatoppen var ansettelsen av egne trenere – omtalt som coacher – for prioriterte idretter, med ansvar for å følge opp idrettene og bidra med faglige innspill, i tett samarbeid med landslagstrenerne i de aktuelle idrettsgrenene. De første coachene som ble tilknyttet Olympiatoppen på denne måten var Johan Kaggestad for utholdenhetsidretter, sammen med Atle Kvålsvoll og Roger Gjelsvik, Michael Jørgensen for tekniske idretter og Marit Breivik og Torgeir Bryn for lagidretter. 

 Fysiologiske tester 

 Ulike tester 
Olympiatoppen tilbyr utføring av tester av spenst, hurtighet og styrke samt av utholdenhet på Toppidrettssenteret. Spensttestene foregår på Boscomatte, og tester vertikal spenst. Hurtighetstestene foregår på treningssenterets 40 meters løpebane. Innen muskelstyrke tilbys tester for 1RM (maksimal styrke) og submaksimal styrke i en rekke øvelser.

 Medieoppmerksomhet om testing av fotballspilleres hurtighet 
Rundt 2009 ga resultatene av Olympiatoppens testing av fotballspilleres hurtighet en del pressedekning, og førte til diskusjoner om hvem som var Norges raskeste fotballspiller. Ifølge nyhetsoppslagene viste Toppidrettssenterets tester at disse var Norges raskeste fotballspillere per 2009:

NavnKlubbTid 40 m sprintLuton SheltonVålerenga4,47 sekMathis BollyLillestrøm Sportsklubb4,61 sekErling KnudtzonLyn4,62 sekKim HolmenLyn4,63 sekJohn CarewVålerenga4,68 sek
Referanser

 Eksterne lenker 
 Olympiatoppens nettside

Kategori:Norske sportsorganisasjoner
Kategori:Norges idrettsforbund og olympiske og paralympiske komité